《圭蒙恩复入翰林竹君兄叠前韵儿贺辄叠奉答》
清代·朱圭

方材宜轸圜宜毂，散樗亦受膏霖沐。车行平地稳栖鸡，巢近高霖收野鹜。

十年悔不熟读书，一枕何当净揩目。君如退之苦诘盘，我学方平甘鞭扑。

布帆无恙到三山，肉芝可采轻九牧。羡君高曦开石渠，坐令玉堂生暖昱。

子云口吃颂鸱夷，不能为舌联为腹。偶作刘誓妻孥瞋，深辨颉书神鬼哭。

东坡有弟何敢望，太丘必世应知恧。漫夸屋上星蔚然，且听窗前雨渗漉。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。